கேள்வி: சர்வோதயக் கல்வி குறித்து விரிவாக சொல்லுங்கள்.
பதில்: படிமம்:Shri_Chitta_Bhusan_a_hardcore_Gandhian.jpg நயி தாலிம் அல்லது சர்வோதயக் கல்வி (Nai Talim (இந்தி: नई तालीम, உருது: نئی تعلیم) என்பது அறிவும் உழைப்பும் தனித்தனியானவை அல்ல என்பதைக் கூறும் ஒரு கொள்கையாகும். இந்தக் கல்வியியல் கொள்கையின் அடிப்படையில் அதே பெயரில் ஒரு கல்விப் பாடத்திட்டத்தை மோகன்தாசு கரம்சந்த் காந்தி ஊக்குவித்தார். இந்தச் சொற்றொடர் 'அனைவருக்கும் அடிப்படைக் கல்வி' என மொழிபெயர்க்கப்படுகிறது.Basic Education (Nai Talim) இருப்பினும், இது பல பொருள்களைக் கொண்டதாக உள்ளது. இது ஆங்கிலக் கல்வி முறையுடனும், காலனித்துவத்துடனும் காந்திக்கு ஏற்பட்ட அனுபவங்களிலிருந்து உருவாக்கப்பட்டது. அந்த வகையில் ஆங்கிலேயக் கல்விமுறையான மெக்காலே கல்வி, இந்தியக் குழந்தைகளை நேரடியான சமுதாயச் சூழ்நிலையிலிருந்தும் உடல் உழைப்பிலிருந்தும் பிரித்துவிடுவதையும், அரசுக்கும் தனியாருக்கும் பணியாளர்களாக குமாஸ்தாக்களை உருவாக்கும் கல்வி முறையாக இருப்பதைக் கண்டார். மேலும், இதனால் புதிய உயரடுக்கு வர்க்கத்தை உருவாக்கி உடல் உழைப்பிலிருந்தும் அவர்களைப் பிரித்து விடுகிறதை உணர்ந்தார். காந்தியக் கல்வி முறையானது குழந்தைகள் தங்கள் கைவண்ணத்தையும் கற்பனைத் திறனையும் காட்டும் தொழில் பட்டறைகளை அறிமுகம் செய்யும் கல்வியாக இருந்தது. தனது கல்வித் திட்டத்தை மூன்றே வாசகங்களில் காந்தி விளக்கினார். ‘வாழ்க்கைக்கான கல்வி; வாழ்க்கை மூலம் கல்வி; வாழ்க்கை முழுவதும் கல்வி’ என்பவையே அவை. காந்தியக் கல்வியின் அடிப்படை தனி மனிதர்களைச் சமுதாயத்துக்குப் பயனுள்ளவர்களாக மாற்றுவதாகும்.Dinabandhu Dehury: Mahatma Gandhi's Contribution to Education
கேள்வி: சர்வோதயக் கல்வி - முக்கிய அம்சங்கள் பற்றி தகவல் சொல்.
பதில்: File:Spinning wheel represents Swadeshi and self suffficiency - Nai Talim-a basic education system A concept by Mahatma Gandhi implemented at Majhihira, Purulia- August 2011-P1480443.jpg காந்தியக் கல்வி ஆறு முதன்மைப் பகுதிகளைக் கொண்டது. * முதல் அம்சம் - ஏழாண்டு ஆதாரக் கல்வியை இலவசமாக அரசே தரத்தோடு வழங்க வேண்டும். * இரண்டாவது அம்சம் - ஆதாரக் கல்வியானது முழுக்க முழுக்கத் தாய்மொழிவழிக் கல்வியாக இருக்கவேண்டும். * மூன்றாவது அம்சம் - கைத்தொழில் மூலமோ, ஆக்கப்பணி மூலமோ கல்வி கற்றுத்தரப்பட வேண்டும். * நான்காவது அம்சம் - பள்ளியின் சட்ட திட்டங்களிலிருந்து தாங்கள் கற்க வேண்டிய தொழில் உட்பட மாணவர்களே தீர்மானித்து சுயக்கட்டுப்பாட்டுடன் ஒரு சமூகமாகப் பள்ளியை வழிநடத்துவார்கள். * ஐந்தாவது அம்சம் - தங்களது சூழலோடு பொருந்துகிற கல்வி. * ஆறாவது அம்சம் - குடிமைப் பயிற்சி. நாட்டின் உயர்ந்த லட்சியங்களாகக் காந்தி கருதிய மதச்சார்பின்மை, வாய்மை, நேர்மை, பொது வாழ்வியல், சமுதாயப் பங்கேற்பு, அகிம்சை வழியில் உரிமைகளைப் பெறும் வழிகளை அறிதல் என அவரது கல்வி விரிவடைகிறது.
கேள்வி: சர்வோதயக் கல்வி - தேசியக் கல்வி மாநாடு குறித்து விரிவாக சொல்லுங்கள்.
பதில்: பின்னர் காந்தி 1937 அக்டோபர் 22 இல் வர்தாவில் தேசியக் கல்வி மாநாட்டை கூட்டினார். அது இந்தியத் தேசியக் கல்வி மாநாடு என்று அழைக்கப்படுகிறது. கல்வியாளர் டாக்டர் சாகீர் உசேன் தலைமையில் இந்தியக் கல்வி குறித்து முடிவுசெய்ய ஒரு குழுவும் அமைக்கப்பட்டது. ''வார்தா கல்வித் திட்டம்'' அல்லது ''ஆதாரக் கல்விக் கொள்கை'' அந்த கல்விக் குழுவால் பரிசீலித்து முன்மொழியப்பட்டது. பிறகு வர்தாவிலும் செகாவோனிலும் சர்வோதய மாதிரிப் பள்ளிகள் தொடங்கப்பட்டன. காந்தியின் மரணத்திற்குப் பிறகு ஆதாரக் கல்வி மற்றும் முன்-ஆதாரக் கல்விப் பள்ளிகள் உருவாக்கப்பட்டன. ஒன்றிய அரசு அமைத்த தேசிய திட்ட ஆணையம் பல அடிப்படைகளில் காந்தியின் ஆதாரக் கல்வி முறை பார்வைக்கு எதிர்ப்பைப் தெரிவித்தது. நேருவின் அரசின் பார்வையானது நாட்டை தொழில்மயமாக்குவதையும், மையப்படுத்தப்பட்ட திட்டமிட்ட பொருளாதாரம் கொண்டதாக இருந்ததால், இதில் காந்தியின் 'ஆதாரக் கல்வி' அல்லது சுய-ஆதரவுப் பள்ளிகளுக்கு இடமின்றி போனது. அறிவியலுக்கும், தொழில்நுட்பத்துக்கும் முக்கியத்துவம் தர அறிவுஜீவிகளாளலும், அரசியல் தலைவர்களாளும் ஆதரவளித்தனர்.
கேள்வி: சர்வோதயக் கல்வி - கைவினைப் பொருட்கள் பற்றி விளக்கவும்.
பதில்: நமது பாரம்பரிய, காலனித்துவ கல்வி முறைகள் எழுத்தறிவு, உரை சார்ந்த அறிவையே வலியுறுத்தின. அவை உயர் சாதியினருக்குச் சாதகமாக இருந்தன. காந்தியின் கைவினைப் பொருட்களைத் தனது கற்பித்தலின் மையமாக்குவதற்கான முன்மொழிவு, "இந்தியாவின் கல்வி முறையில் தீவிர மறுசீரமைப்பை" கொண்டுவருவதை நோக்கமாகக் கொண்டிருந்தது. இதில், நூற்பு, நெசவு, தோல் வேலை, மட்பாண்டங்கள், உலோக வேலை, கூடை தயாரித்தல் போன்றவை மையமாக்கப்படும். கைவினைப் பொருட்களைப் பயன்படுத்துவதன் மற்றொரு நோக்கம் பள்ளிகளை நிதி ரீதியாகவும் சமூக ரீதியாகவும் அரசிடமிருந்து சுயாதீனமாக மாற்றுவதாகும்.
கேள்வி: சர்வோதயக் கல்வி - வெளியிணைப்புகள் பற்றி விளக்கவும்.
பதில்: [http://www.swaraj.org/shikshantar/naitalimmarjoriesykes.htm நை தாலிமின் கதை] பகுப்பு:காந்தியம் பகுப்பு:இந்தியாவின் கல்வி வரலாறு